Document ID: /roh_data/filtered/fineweb-2-filterrobots_roh.jsonl.gz/43768

Ina giada cuavan ils vanels en territoris umids ch'èn dentant per gronda part vegnids drenads. Ils radund 1'000 pèrs che cuan ch'i ha dà ils onns 70 èn lura sviads en ers. Uschia èn ils vanels dentant ids da platta en fieu scriva BirdLife. La cultivaziun dals ers è vegnida intensivada ed i vegniva sprizzà pesticids. Uschia era il vanel bunamain svanì. Il 2005 devi mo anc 83 pèrs che cuan.
Avant bun 15 onns han BirdLife e la Staziun ornitologica svizra da Sempach instradà divers projects per proteger la spezia e quai ensemen cun purs. Ils projects han purtà ina midada, il 2018 hai dà en Svizra 206 pèrs che han cuà.
RR novitads 14:00